किसानों के कर्ज माफ करने की मांग
रामगंजमंडी| किसानोंके कर्ज माफ करने की मांग को लेकर शुक्रवार को युवक कांग्रेस की ओर से मुख्यमंत्री के नाम ज्ञापन एसडीएम को सौंपा गया। इसमें बताया गया कि बीते तीन सालों में बिजली की दरें दो बार बढ़ाई गई हैं। इससे आमजन के साथ किसानों पर भी भार पड़ रहा है। नोट बंदी के दौरान भी किसानों को परेशानी उठानी पड़ी। समय पर किसान खाद-बीज नहीं ला सके। ज्ञापन में मांग की गई है कि किसानों के कर्ज माफ किए जाए। साथ ही उन्हें शीतलहर से फसलों में हुए नुकसान का मुआवजा दिया जाए। युकां के विधानसभा अध्यक्ष वीरेंद्रसिंह के नेतृत्व में ज्ञापन देने वालों में प्रदेश प्रवक्ता देवेंद्रसिंह, अशोक मेघवाल, मनीष जलखरे, टिंकू राठौर, पार्षद कमल गुर्जर, राहुल सरसिया, राजू सेन, जगदीश पोरवाल, आशीष आदि मौजूद थे।
hin_Deva hin_Deva